คลังไม่กลัวฝ่ายค้านอภิปรายไม่ไว้วางใจเรื่องประมูลท่อน้ำอีอีซี
'อาคม' ไม่หวั่นฝ่ายค้านตั้งโต๊ะอภิปรายไม่ไว้วางในกรณีประมูลท่อน้ำอีอีซี สั่งสอบเพิ่มให้อธิบายสังคมให้ชัดเจน
6 มิ.ย. 2565

นายอาคม เติมพิทยาไพสิฐ รมว.การคลัง กล่าวว่าได้มอบหมายให้คณะกรรมการสอบข้อเท็จจริงกรณีการประมู่ลโครงการบริหารระบบท่อส่งน้ำสายหลักในภาคตะวันออก (อีอีซี) ดำเนินการตรวจสอบข้อเท็จจริงเพิ่มเติม หลังจากได้รับรายงานการตรวจสอบเบื้องต้นแล้ว เพราะเห็นว่าการตรวจสอบยังไม่ครบถ้วนโดยยังมีรายละเอียดที่ต้องพิจารณาเพิ่มเติม อย่างน้อย 2 ประเด็นหลักที่สำคัญ ได้แก่ 1. ขั้นตอนกระบวนการประมูลว่าเป็นไปตามกฎหมายและระเบียบวิธีการหรือไม่ 2. เรื่องปริมาณน้ำและกายภาพของท่อน้ำว่าเหมาะสมหรือไม่ อย่างไร และเป็นไปตามเงื่อนไขใน TOR หรือไม่ทั้งนี้ การขยายเวลาการตรวจสอบเพิ่มเติมได้ให้เวลาดำเนินการ 30 วันหลังจากได้มีคำสั่งเพิ่มเติมเมื่อวันที่ 3 มิ.ย. 2565นายอาคม กล่าวอีกว่า สำหรับการอภิปรายไม่ไว้วางใจของฝ่ายค้านที่จะอภิปรายตนในฐานะที่กำกับดูแลกรมธนารักษ์ ก็เป็นเรื่องของการอภิปราย โดยพร้อมที่จะชี้แจงทุกข้อสงสัย ซึ่งการขยายเวลาการตรวจสอบข้อเท็จจริงออกไปไม่เกี่ยวกับการอภิปรายไม่ไว้วางใจ เป็นคนละส่วนกัน